
Мазкур суғурта тури нимани англатади? 
- Ушбу суғурта маҳсулоти лизинг шартномаси бўйича лизингга олинган мол-мулкни турли хавфлар натижасида шикастланиши, нобуд бўлиши ёки йўқолиши билан боғлиқ мулкий манфаатларни ҳимоя қилади.
- Суғурта ҳодисаси юз берганда, Суғурталовчи шартнома шартларига мувофиқ лизинг олувчига ва/ёки лизинг берувчига етказилган зарарни суғурта суммаси доирасида қоплайди. 

«ЛИЗИНГГА БЕРИЛАЁТГАН МОЛ-МУЛКНИ СУҒУРТАЛАШ» ДАСТУРИ

	Суғурталовчи
	«Imkon-Sug'urta» АЖ

	Суғурта муддати 
	[bookmark: _GoBack]Лизинг шартномаси амал қилиш муддатига мувофиқ

	Суғурта тарифи
	Йиллик 0,05% 

	Суғурта суммаси
	Томонлар келишувига асосан.

	Суғурта хавфлари*

	· ёнғин, портлаш, яшин уриши; 
· зилзила, кўчки, ер силжиши, сел, сув тошқини; 
· довул, дўл, жала, қалин қор ёғиши;
· учинчи шахсларнинг ноқонуний ҳаракатлари; 
· авария.

	Суғурта қопламасидан истиснолар*
	· Қуйидаги ҳолатлар натижасида мол-мулкнинг шикастланиши, нобуд бўлиши ёки йўқолиши суғурта ҳодисаси ҳисобланмайди:
· ҳарбий ҳаракатлар, фуқаролар уруши, оммавий тартибсизликлар, иш ташлашлар, террорчилик ҳаракатлари ва уларнинг оқибатлари;
· бомбалар, миналар, снарядлар, портловчи моддалар ва бошқа уруш воситалари таъсири;
· давлат органларининг қарорлари, мусодара, реквизиция, ҳибсга олиш ёки миллийлаштириш натижасидаги зарарлар;
· Суғурта қилдирувчи/Наф олувчи, уларнинг раҳбарлари ёки вакилларининг қасддан қилган ҳаракатлари, шунингдек хавфли ҳаракатларга онгли равишда йўл қўйилиши;
· мол-мулкдан фойдаланиш қоидаларининг бузилиши натижасидаги зарарлар;
· ядро энергияси, радиация ва радиоактив заҳарланиш таъсири;
· табиий эскириш, коррозия, оксидланиш, чириш ва мол-мулкнинг табиий хусусиятлари билан боғлиқ зарарлар;
· суғурта шартномаси тузилгунга қадар мавжуд бўлган ва маълум бўлган нуқсонлар;
· мол-мулкнинг ички механик ёки электр носозликлари, конструктив, ишлаб чиқариш ва материал нуқсонлари, қисқа туташув ва мойловчи/совитувчи суюқликлар етишмаслиги натижасидаги зарарлар. Бунда ушбу носозлик натижасида мол-мулкнинг соз қисмларига етказилган зарар қопланиши мумкин;
· ёқилғи, мойловчи, совитувчи, тозаловчи материаллар, фильтрлар, асбоб-ускуналар, шиналар, тасмалар, шлангалар, арқонлар, занжирлар, кабеллар ва бошқа тез ейилувчан ёки алмаштириладиган қисмларнинг табиий ейилиши ёки йўқотилиши;
· мол-мулкнинг тушунтириб бўлмайдиган тарзда йўқолиши ёки инвентаризация/техник хизмат кўрсатишда аниқланган камомад;
· меҳнат ёки ишончли муносабатларда бўлган шахсларнинг ҳуқуқбузарлик ҳаракатлари натижасидаги зарарлар;
· суғурта ҳудудидан ташқарида юзага келган зарарлар.
· Шунингдек, йўқотилган фойда, тўхталишдан келиб чиққан даромад йўқотилиши, билвосита ва тижорат йўқотишлари, жарима, пеня ва неустойкалар ҳамда ижара/лизинг бўйича қайтарилмаганликдан келиб чиққан зарарлар қопланмайди.
· Қонунчиликда назарда тутилган бошқа ҳолатларда ҳам Суғурталовчи суғурта товонини тўлашдан озод бўлиши мумкин.



Изоҳ:
* Суғурта хатарлари ва истиснолар лизинга берилаётган мол-мулкни суғурталаш шартномасида батафсил баён этилган.

